אוקטובר 2018

**לקראת בחינות – שנה א'**

* **מרבית הבחינות הן במתכונת של שאלות "סגורות" (אמריקאיות). תקבלו חוברת שאלות וטופס תשובות לקריאה אופטית, בו יש לסמן את התשובות אותן בחרתם.**
* **את התשובות יש לסמן בטופס התשובות בעט שחור בלבד (עדיף עט פיילוט). סימון תשובות בעיפרון/ עט בהיר לא ייקרא ע"י הסורק.**
* **תיקון תשובה בטופס התשובות – ע"י סימון X על התשובה השגויה.**
* **לכל שאלה תשובה אחת נכונה בלבד. אין לסמן על גבי טופס התשובות יותר מתשובה אחת לכל שאלה. שאלה בה תהיה מסומנת יותר מתשובה אחת - לא תיבדק.**
* **קבלתם במייל מס' נבחן בן 4 ספרות, אותו יש לרשום על גבי חוברת השאלות ועל גבי טופס התשובות. בטופס התשובות יש לרשום את מס' הנבחן בספרות ובנוסף לסמן בעיגולים במקום המיועד לכך (במידה שעל דפי התשובון לא מודפס ברקוד- ראו דוגמאת טופס תשובון).**
* **אנא זכרו את מס' הנבחן, הוא תקף לכל שנות לימודיכם. במקרה ושכחתם בבחינה את מס' הנבחן – רשמו 4 ספרות אחרונות של מס' תעודת הזהות וציינו בכתב שזהו מספר תעודת הזהות שלכם.**
* **הבחינה נבדקת ע"י סריקה של הטפסים באמצעות סורק אופטי, לכן הקפידו על סימון ברור ושמרו על ניקיון הטופס. לא יתקבלו ערעורים על העתקה לא נכונה מחוברת הבחינה לטופס התשובות.**
* **אם בבחינה יש שאלה "פתוחה" הנבדקת ע"י המורה – אין לסמן דבר בטופס התשובות.**
* **הזמן המוקצב לבחינה כולל את הזמן הנדרש לסימון התשובות בטופס התשובות.**
* **בסיום הבחינה יש להחזיר למשגיחות את חוברת הבחינה, את דף התשובות וכל חומר אחר אותו קיבלתם (דפי נוסחאות וכד').**
* **בבחינות "פתוחות" (פיסיקה, כימיה אורגנית וכד'), תקבלו מחברת לכתיבת התשובות. תכתבו את התשובות על גבי טופס הבחינה - עפ"י הנחיות המורים.**
* **ציון המעבר בכל הבחינות הוא 65.**

**בהצלחה לכולם,**

**צוות משרד הבחינות**